Document ID: /roh_data/filtered/fineweb-2-filterrobots_roh.jsonl.gz/7139

La Rega dastga uss er tar nauscha vista sgular pazientas e pazients dal Tessin sur il Gottard en ils chantuns da la Svizra tudestga. La Guardia aviatica svizra da salvament ha survegnì in permiss extraordinari da la Confederaziun per tals sgols, sche las capacitads dals ospitals tessinais na tanschan betg pli.
Ils helicopters da la Rega pon uschia atterrar sin las plazzas aviaticas tessinaisas e sgular cun instruments sur il Gottard.
Dapi il mez da mars ha la Rega tenor atgnas indicaziuns transportà 74 pazients da Covid-19.